নাগৰিকত্ব সংশোধনী বিধেয়কৰ প্ৰসংগত বৰাক উপত্যকাত ব্ৰহ্মপুত্ৰ উপত্যকাৰ ওলোটা ছবি দেখি থকাৰ বিপৰীতে আজি বিধেয়কখনৰ বাতিলৰ দাবীৰে জোঁৰ সমদল বাহিৰ কৰা দেখা গ'ল অগপৰ ভাতৃ সংগঠন অসম যুৱ পৰিষদক। কৰিমগঞ্জৰ সংবাদদাতাই জনোৱামতে, ১৫ মে'ত কৰিমগঞ্জৰ বদৰপুৰত অসম যুৱ পৰিষদৰ নেতৃত্বত এক বৃহৎ জোঁৰ সমদল উলিওৱা হয়।
যুৱ পৰিষদৰ প্ৰায় ৭০০ কৰ্মী-সমৰ্থকৰ লগতে আন বহুতো লোকে এই সমদলত অংশগ্ৰহণ কৰে। সমদলকাৰীসকলে অসম চুক্তিৰ ভিত্তিত ১৯৭১ৰ ২৪ মাৰ্চৰ পাছৰ সকলো বিদেশীক বহিষ্কাৰৰ দাবী তোলে।
আনহাতে অসম যুৱ পৰিষদৰ বৰাকৰ নেতৃবৰ্গই জনোৱামতে, বিধেয়কখন বাতিলৰ দাবীত তেওঁলোকে কৰিমগঞ্জত ঘৰে ঘৰে চলাব স্বাক্ষৰ অভিযান। এই কথা যুৱ পৰিষদৰ কেন্দ্ৰীয় সাংগঠনিক সম্পাদক চৈয়দ হাফিজুৰ ৰহমানে জানিবলৈ দিয়ে। আনহাতে বিধেয়ক বাতিলৰ দাবীত অঞ্চলটোৰ বিভিন্ন দল-সংগঠনক একত্ৰিত কৰিব সংগঠনটোৱে। বিধেয়কখন বাতিল নোহোৱা পৰ্যন্ত আন্দোলন অব্যাহত ৰখাৰো সংকল্প লয় আজিৰ প্ৰতিবাদকাৰীসকলে। "আমাৰ দলৰ যি স্থিতি তাত বৰাক বা ব্ৰহ্মপুত্ৰ উপত্যকাত কোনো বিভাজন নাই। অগপই চৰকাৰৰ লগত থাকিও বিধেয়কৰ বিৰুদ্ধে উচিত স্থিতি লৈছে।" এইদৰে কয় সাংগঠনিক সম্পাদক ৰহমানে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
